– На мой погляд, сям’я – гэта дапамога ў дарозе да святасці.Таму варта ствараць сям’ю, каб мець падтрымку на гэтым, часам, няпростым шляху. Напэўна, сям’я – гэта асабістае пакліканне, у якім чалавек рэалізуе свае здольнасці і дапамагае ў іх развіцці сваім любімым людзям. І быць ў сям’і – гэта, пэўна, весела і цікава (разумею, канешне, што ёсць і шмат цяжкасцей, бо мужчына і жанчына вельмі розныя і ўсе жыццё будуць, пэўна, нейкія неспадзяваныя адкрыцці). Канешне, варта ствараць сям’ю, каб яшчэ больш вучыцца любіць, быць адказным і служыць адзін аднаму.